b'\n_START_ARTICLE_\nSmu\xc4\x8di\xc5\xa1\xc4\x8de Vogel\n_START_PARAGRAPH_\nSmu\xc4\x8di\xc5\xa1\xc4\x8de Vogel, ki ga upravlja podjetje \xc5\xbdi\xc4\x8dnice Vogel Bohinj, d.d., se nahaja nad Bohinjskim jezerom v Ju\xc5\xbenih Bohinjskih gorah, v ob\xc4\x8dini Bohinj. Sodi med ve\xc4\x8dja smu\xc4\x8di\xc5\xa1\xc4\x8da v Sloveniji. Leta 2001 je na Vogel pri\xc4\x8dela voziti nova nihalna \xc5\xbei\xc4\x8dnica, ki potnike popelje iz doline na Rjavo skalo (1535m) v 5 minutah._NEWLINE_Kabina sprejme 80 +1 oseb._NEWLINE_Smu\xc4\x8di\xc5\xa1\xc4\x8de se razprostira na nadmorski vi\xc5\xa1ini med 596-1800m in je 5 km oddaljeno od centra Bohinja. Smu\xc4\x8di\xc5\xa1\xc4\x8de je eno izmed redkih v Sloveniji, kjer je omogo\xc4\x8dena smuka le na naravnem snegu - izgradnja umetnega zasne\xc5\xbeevanja naj ne bi bila dovoljena, ker smu\xc4\x8di\xc5\xa1\xc4\x8de le\xc5\xbei v obmo\xc4\x8dju Triglavskega narodnega parka. Posebnost smu\xc4\x8di\xc5\xa1\xc4\x8de je 6800 m dolga smu\xc4\x8darska proga v dolino, skozi \xc5\xbdagarjev graben, ki pa je odprta le v primeru zadostne koli\xc4\x8dine snega.\n_START_SECTION_\nOddaljenost ve\xc4\x8djih krajev\n_START_PARAGRAPH_\nBohinjska Bistrica 10 km, Kranj 55 km, Ljubljana 84 km'